**3-nji maksat. Sagdyn durmuş ýörelgesini üpjün etmek we ähli ýaşdaky hemmeleriň abadançylygyna ýardam bermek**

**3.7 wezipe 2030-njy ýyla çenli seksual we reproduktiw saglygy goramak boýunça hyzmatlaryň, şol sanda maşgalany meýilleşdirmek boýunça hyzmatlaryň ählumumy elýeterligini üpjün etmek, maglumat we aň-bilim bermek hem-de milli strategiýalarda we maksatnamalarda reproduktiw saglygy goramak meselelerini hasaba almak**

**3.7.2 Ýetginjekleriň (10-dan 14 ýaş we 15-den 19 ýaş) arasynda çaga dogluşynyň şu ýaş toparyndaky her 1000 aýala düşýän sany**

**Institusional maglumatlar**

Gurama (guramalar):

Ilat bölümi, Ykdysady we durmuş meseleleri boýunça departament (YKMD);

Birleşen Milletler Guramasynyñ Ilat gaznasy (ÝUNFPA)

**Konsepsiýalar we kesgitlemeler**

Kesgitleme:

10-14 we 15-19 ýaşdaky aýallaryň arasynda çaga dogluşynyň degişli ýaş toparyndaky her 1000 aýala düşýän her ýylky sany.

Esaslandyrma:

Ýetginjekleriň fertilliginiň peselmeginiň we onuň esasynda ýatan köp sanly faktorlaryň aradan aýrylmagynyň seksual we reproduktiw saglygy we ýetginjekleriň durmuş-ykdysady hal-ýagdaýyny gowulandyrmak üçin möhüm ähmiýeti bardyr. Edebiýatda özüniň reproduktiw durmuşynda örän ir göwreli bolan we çaga dogran aýallaryň göwrelilik we çaga dogulýan wagtynda agyrlaşma we hatda ölüm halatlarynyň has ýokary töwekgelçiligine sezewar bolýandyklary we olaryň çagalarynyň has ynjyk bolýandyklary giňden ykrar edilýär. Şonuň üçin aýalyň ömrüniň irki tapgyrlarynda çaga dogurmagynyň öňüni almak enäniň saglygyny gowulandyrmak we bäbekleriň ölümini azaltmak boýunça möhüm çäre bolup durýar. Mundan başga-da, ir ýaşda çaga dogran aýallar durmuş-ykdysady ösüşde öz mümkinçilikleriniň çäklendirilmegine gabat gelýärler, bu aýratyn hem ýaş eneleriň işlemek zerurlygy sebäpli okuwyny dowam etdirip bilmejekdikleri, maşgala we zähmet borçlaryny utgaşdyrmagyň aýratyn kyn bolmagy bilen baglydyr. Ýetginjekleriň arasynda çaga dogurmagyň koeffisienti hem degişli lukmançylyk hyzmatlarynyň elýeterligi barada gysgaça maglumatlary berýär, sebäbi ýaş adamlar we hususan-da, maşgalasy bolmadyk ýetginjek aýallar seksual we reproduktiw saglyk babatynda hyzmatlary almakda kynçylyklara gabat gelýär.

Esasy düşünjeler:

Ýetginjekleriň arasynda çaga dogluşynyň derejesi anyk ýaş toparyndaky aýallaryň arasynda çaga dogurmak töwekgelçiligi bolup durýar.

15-19 ýaşdaky aýallaryň arasynda ýetginjekleriň çaga dogurmak koeffisienti hem 15-19 ýaşdaky aýallaryň arasynda ýaş fertirlliginiň koeffisienti diýlip atlandyrylýar.

**Teswirler we çäklendirmeler:**

Ýurt derejesinde maglumat çeşmeleriniň arasynda deň gelmezlikleri umumy bolup durýar we ýetginjekleriň çaga dogurmagynyň derejesi belli bir derejede maglumat çeşmesine baglydyr.

Raýat ýagdaýynyň namalaryny bellige almak barada aýdylanda koeffisiente belli bir çäklendirmeleriň täsir edýändigini bellemek gerek, olar doglan çagalaryň doly bellige alnyşyna, diri doglan, ýöne bellige alynýan wagtyna çenli ýa-da ömrüniň birinji 24 sagadyynyň dowamynda ölen bäbekleriň bejerilişine, enäniň ýaşyna degişli habar berilýän maglumatlariñ hiline we öňki döwürlerde doglan çagalar barada maglumatlaryň goşulmagyna baglydyr. Ilatyň sanyna berilýän bahalarda ýaş we gurlaşyp alynýan gerim baradaky maglumatlaryň ýalňyş berilmegi bilen bagly çäklilikleriň sebäpli ýetmezçilikler bolup biler.

Gözegçilikleriň we ilat ýazuwlarynyň maglumatlary barada aýdylanda sanawjynyň hem, maýdalawjynyň hem şol bir ilatdan alynýandygy belläp bolar. Esasy çäkliliklere ýaşyň ýalňyş görkezilmegi, doglan wagty babatynda ýalňyşlyk goýberilmegi, çaganyň doglan senesiniň ýalňyş görkezilmegi we gözegçilik ýagdaýynda seçimiň köp wariantlylygy degişlidir.

10-dan 14 ýaş aralygynda ýetginjekleriň arasynda çaga dogluşyna berilýän baha barada aýdylanda deñeşdirilýän maglumatlaryñ şu ýaş toparynda dogulýan çagalaryñ köp böleginiň 12 ýaşa çenli aýallaryň paýyna düşýändigine şaýatlyk edýändigirni belläp bolar. Gözegçilikleriñ gaýdymlaýyn (retrospektiw) maglumatlaryna esaslanýan beýleki maglumatlar, olardan bäş ýyl geçenden soñ, ýagny 20-24 ýaşynda soralan wagtynda şol topara degişli aýallara garanyñda 15-19 ýaşdaky aýallaryň 15-e çenli ýaşda seýrek dograndyklaryna şaýatlyk edýär.

Ýetginjekleriñ arasynda çaga dogurmagyñ koeffisienti adatça, fertillige berilýän umumy bahalaryñ hasaplanyşy bilen baglylykda, 15-19 ýaşdaky fertillik hökmünde görkezilýär. 15-19 ýaşdaky aýalaryñ umumy fertilliginiñ göterimlerinde ölçelýän ýetginjekleriñ fertilliginiñ paýy baglanyşykly ölçeg bolup durýar.

**Usulyýet**

Hasaplama usuly:

Ýetginjekleriň arasynda çaga dogluşynyň koeffisienti gatnaşyk hökmünde hasaplanyp çykarylýar. 15-19 ýaşdaky aýallarda diri doglan çagalaryň sany sanawjy, 15-19 ýaşdaky aýallaryň çaga dogurmaga sezewar bolujylygyna berilýän baha bolsa maýdalawjy bolup durýar. 10-14 ýaş topary üçin hasaplama birmeňzeşdir. Sanawjy we maýdalawjy Raýat ýagdaýynyň namalaryny bellige almagyň, gözegçiligiň we ilat ýazuwlarynyň maglumatlary üçin dürli görnüşde hasaplanyp çykarylýar.

Raýat ýagdaýynyň namalaryny bellige almagyň maglumatlary bolan ýagdaýynda belli bir ýylyň dowamynda 15-19 ýaşdaky aýallaryň dogran çagalarynyň bellige alnan sany sanawjy, 15-19 ýa-da aýallaryň sanyna berilýän baha ýa-da olaryň takyk hasaplanan sany bolsa maýdalawjy bolup durýar.

Gözegçiligiň maglumatlary bolan ýagdaýynda soraşmadan öňki hasabat döwrüniň dowamynda çaga doglan pursatynda 15-19 ýaşda bolan soraşylan aýallaryň çaga dogurmagynyň retrospektiw taryhyndan alnan täze doglan çagalaryň sany sanawjy, şol hasabat döwrüniň dowamynda 15-den 19 ýaşa çenli ýaşdaky soraşylan aýallaryň ýaşan adam-ýyllary bolsa maýdalawjy bolup durýar. Gözegçilik edilýän hasabat ýyly hasabat döwrüniň ortasyna gabat gelýär. Retrospektiw taryhy barada maglumatlary bolmadyk käbir soraşmalar üçin ýetginjekleriň arasynda çaga dogulmagyny hasaplamak soňky çaganyň doglan senesine ýa-da gözegçilikden öňki 12 aýyň dowamynda doglan çagalaryň sanyna esaslanýar.

Ilat ýazuwlarynyñ maglumatlaryna laýyklykda, ýetginjekleriň arasynda çaga dogluşynyň koeffisienti soňky çaganyň doglan senesiniñ ýa-da gözegçilikden öňki 12 aýyň dowamynda doglan çagalaryň sanynyñ esasynda hasaplanyp çykarylýar. Ilat ýazuwy koeffisientiñ sanawjysyny we maýdalawjysyny üpjün edýär. Käbir ýagdaýlarda ilat ýazuwyna, bellige almagyñ ýeterlik däldigini hasaba almak bilen, baha bermegiñ gytaklaýyn usuly bilen düzediş girizilýär. Başga ygtybarly maglumatlary bolmadyk käbir ýurtlar üçin baha bermegiñ „öz çagalary“ usuly ýazuwlaryñ geçirilen wagtyndan birnäçe ýyl öñ ýetginjekleriñ arasynda çaga dogluşyna berilýän bahany almaga mümkinçilik berýär.

Maglumatlar bolan ýagdaýynda 10-14 ýaşda ýetginjekleriñ fertilligini hasaplap çykaryp bolar.

Hasaplamagyñ dürli usullarynyñ jikme-jik beýanyna Birleşen Milletler Guramasy tarapyndan neşir edilen Çaga dogluşy we ölüm ýagdaýy baradaky maglumatlary ýygnamak boýunça gollanma seret, satuwdaky belgisi: № R. Е. 03.XVII в. 11 (<http://unstats.un.org/unsd/publication/SeriesF/SeriesF_92E.pdf>).

Baha bermegiñ gytaklaýyn usullary X gollanmada seljerilýär: Birleşen Milletler Guramasy tarapyndan neşir edilen Demografiýa baha bermegiñ gytaklaýyn usullary, satuwdaky belgisi: № R. Е. 83.ХІІІ.2. (<http://www.un.org/esa/population/publications/Manual_X/Manual_X.htm>).

**Bölme:**

Ýaşaýan çagalaryň ýaşy, bilimi, sany, maşgala ýagdaýy, durmuş-ykdysady ýagdaýy, geografik ýagdaýy we maglumat çeşmelerine we synlamalaryň sanyna baglylykda beýleki kategoriýalar

**Ýok bolan görkezijileri işlemek:**

Ýurt derejesinde

Ýurt ýa-da etrap barada maglumatlaryñ elýeter bolmadyk ýagdaýynda aýry-aýry ýurtlar we etraplar üçin baha bermäge synanyşyk edilmeýär.

Sebit we global derejelerde

15-19 ýaş toparyndaky ýetginjekleriñ arasynda çaga dogluşynyñ sebit ýa-da global derejede jemlenen görkezijileri dünýäde demografik ýagdaýlara berlen soñky syndan alyndy, bu syn ilat bölümi tarapyndan taýýarlandy. Maglumatlaryñ bolmadyk ýa-da olar ýalñyş maglumat diýlip kesgilenen ýagdaýlary hasaba almak bilen, aýry-aýry ýurtlar we etraplar üçin berilýän bahalar ýa bilermenleriñ pikirleriniñ, her bir gözegçilige seljeriş nukdaýnazaryndan garamagyñ we ölçemegiñ esasynda ýa-da soñky ýyllarda awtomatlaşdyrylan statistika usullaryny peýdalanmak bilen, ýa-da maglumatlaryñ dürli tipleriniñ arasynda ulgamlaýyn gyşarmalara gözegçilik etmek üçin üýtgemeler babatynda girizilen düzedişler bolan maglumatlar modelini peýdalanmak bilen emele getirilýär.

Birleşen Milletler Guramasy, Ykdysadyýet we durmuş meseleleri departamenti, Ilat bölümi (2015 ýyl) bölüme seret. Dünýäde ilatyñ geljegi: 2015-nji ýylyñ görkezijilerine gaýtadan seretmek, Birleşen Milletler Guramasynyñ ilata baha bermek we çaklamalar usulyýeti, iş resminamasy № ESA / P / WP.242. <https://esa.un.org/unpd/wpp/Publications/Files/WPP2015_Methodology.pdf>

**Sebitleýin görkezijiler:**

Ýetginjekleriñ arasynda çaga dogulmagyna degişli global we sebit görkezijileri hökmünde bellige alnan görkezijiler bassyr iki bäş ýyllyk döwrüñ (mysal üçin, 2010-2015 we 2015-2020 ýyllar, 2015 ýyl) dowamynda ýetginjekleriñ arasynda çaga dogluşyna berilýän ortaça baha koeffisientine esaslanýar, ol Birleşen Milletler Guramasynyñ Ykdysadyýet we durmuş meseleleri departamentiniñ Ilat bölümi tarapyndan çap edildi (2015). Dünýäde demografik ýagdaýlar: 2015-nji ýylyñ beýany, DVD-de neşip edildi. <http://esa.un.org/unpd/wpp/>

Ilat babatynda dünýä ýagdaýlary (WPP) resminamadan alnan global we sebit derejelerinde çaga dogulmagynyñ ýaş koeffisientleri ýurtlaryñ derejesinde ilatyň rekonstruksiýasyna esaslanýar we elýeter demografik bahalaryñ ählisiniñ esasynda iñ gowy bahany üpjün edýär. WPP empiriki bahalaryñ mümkin boldugyça köp tiplerine we çeşmelerine seredýär (şol sanda çaga dogulmagynyñ retrospektiw taryhyny, çaga dogluşyna berilýän göni we gytaklaýyn bahalary goşmak bilen), gutarnykly baha bermeler beýleki ähli demografik komponentler we yzygiderli ýazuwlarda sanalyp geçilen ýazuwlaryň arasyndaky kogortalar bilen has ýokary laýyklygy üpjün etmek üçin hasaplanyp çykarylýar.

**Deñ gelmezlikleriñ çeşmeleri**

Raýat ýagdaýynyň namalaryny bellige alyş ulgamyna esaslanýan bahalar diňe ýurduň iň bolmanda 90 göterim gurşalyp alnandygyny habar berýän we raýat bellige alnyşynyň bahalary bilen gözegçiligiň bahalarynyň arasynda oýlanyşykly deňeşdirme bolan mahalynda berilýär. Şunda has ýokary deň gelmezlikler dürli maýdalawjylar ýa-da 15 ýaşa çenli aýallaryň çaga dogruşyna degişli görkezijileriň goşulmagy sebäpli ýüze çykyp biler. Gözegçiligiň bahalary diňe raýat ýagdaýynyň namalaryny bellige alyş ulgamynyň ygtybarly maglumatlary bolmadyk ýagdaýynda berilýär. Başga binýatlyk döwür peýdalanylýan bolsa senede we hakyky sanlarda deň gelmezlikler bolup biler. Hususan-da, gözegçilikleriň köpüsi üç ýyllyk döwrüň görkezijilerini hem, bäş ýyllyk binýatlyk döwrüň görkezijilerini hem görkezýär. Olarda maglumat az bolan ýurtlar üçin gözegçilik geçirilmezinden öňki bäş ýyldan has uzak binýatlyk döwürler peýdalanylyp bilner.

**Maglumat çeşmeleri**

Beýan etme:

Raýat ýagdaýynyň namalaryny bellige alyş ulgamy ygtybarly maglumat çeşmesi bolup durýar. Ilat ýazuwy we öý hojalyklaryna geçirilýän gözegçilik raýat ýagdaýynyň namalaryny bellige almagyň ygtybarly ulgamy bolmadyk halatynda alternatiw maglumat çeşmesi bolup durýar.

Çaga dogluşy barada enäniň ýaşyna bölünen maglumatlar diri doglan çagalaryň 90 ýa-da şondan köp göterimini gurşap alýan raýat ýagdaýynyň namalaryny bellige alyş ulgamlaryndan gelip gowuşýar we ahyr netijede bellige alşyň maglumatlary bolmadyk ýagdaýynda olaryñ üsti ilat ýazuwynyň ýa-da gözegçligiň görkezijileri bilen ýetirilýär. Sanawjy barada aýdylanda, birinji nobatda milli statistika müdirlikleri tarapyndan Birleşen Milletler Guramasynyñ Statistika bölümine berilýän sanlara üns berilýär. Olaryñ bolmadyk ýa-da mesele ýüze çykan ýagdaýlarynda sebitlerdäki statistika birlikleriniñ ýa-da gönüden-göni milli statistika müdirlikleriniñ maglumatlary peýdalanylýar. Maýdalawjy barada aýdylanda, birinji nobatda, Birleşen Miletler Guramasynyñ Ykdysadyýet we durmuş meseleleri departamentiniñ Ilat bölümi tarapyndan taýýarlanan, dünýäde ilatyñ ösüşiniñ geljegi babatda gaýtadan seredilen maglumatlara üns berilýär. Sanawjynyñ ilatyñ hakyky sanyny gurşap almaýan ýagdaýynda ilatyñ sanyna berilýän degişli alternatiw baha peýdalanylýar (eger ol bar bolsa). Eger sanawjy ýa-da maýdalawjy ýok bolsa, Milli statistika müdirligi tarapyndan taýýarlanan göni koeffisent bahasy peýdalanylýar. Çeşmeler barada maglumatlar öýjükler (ýaçeýka) derejesinde berilýär. Sanawjynyñ hem-de maýdalawjynyñ iki dürli çeşmeden gelip gowuşýan mahalynda olar şu tertipde sanalyp geçilýär.

Raýat ýagdaýynyň namalaryny bellige alyş ulgamynyñ bolmadyk ýa-da şu ulgamyñ diri doglan çagalaryň 90 göteriminden az möçberi içine alýan ýurtlarynda ýetginjekleriñ arasynda çaga dogluşynyñ koeffisienti öý hojalyklaryna geçirilen gözegçilikleriñ we ilat ýazuwlarynyñ maglumatlarynyñ esasynda kesgitlenýär. 90%-den az derejede doldurylan diýlip hasap edilýän bellige alyş maglumatlary aýratyn ýagdaýlarda, diñe alternatiw çeşmeleriñ laýyk gelijiligi babatda mesele döredýän we bellige alyş maglumatlarynyñ meýillere baha berip biljek ýurtlarynda peýdalanylýar.

Her bir bahanyñ çeşmesi barada maglumatlara Birleşen Miletler Guramasynyñ Ykdysadyýet we durmuş meseleleri departamentiniñ Ilat bölümi (2015 ýyl) bölüme seret. 2015-nji ýylda dünýäde çaga dogluşy hakynda maglumatlar (POP/DB/Fert/Rev 2015).

<http://www.un.org/en/development/desa/population/publications/dataset/fertility/wfd2015.shtml>

Maglumatlary ýygnamak işi:

Raýat ýagdaýynyň namalaryny bellige alyş ulgamynyñ maglumatlary barada aýdylanda, çaga dogluşy ýa-da ýetginjekleriñ arasynda çaga dogluşy baradaky maglumatlar ýurtlar tarapyndan Birleşen Milletler Guramasynyñ Statistika bölümine berlen maglumatlardan ýa-da sebitlerdäki statistika bölümleriniñ ýa-da statistika birlikleriniñ (ESKZA, ESKATO, KARIKOM, SPS) maglumatlaryndan alyndy. Ilatyñ sany baradaky maglumatlar Birleşen Miletler Guramasynyñ Ilat bölüminiñ «Dünýäde demografik ýagdaýyñ geljegi» hasabatynyñ gaýtadan seredilen soñky wariantyndan we aýratyn ýagdaýlarda başga çeşmelerden alyndy.

Gözegçilik maglumatlary öý hojalyklaryna geçirilýän gözegçiliklerden, ýagny demografik barlaglar we saglyga gözegçilikler (DNS) reproduktiw saglyga gözegçilikler (RNS) we birnäçe görkezijiler bolan toparlaýyn gözegçilikler (MICS) ýaly halkara derejesinde utgaşdyrylýan milli gözegçiliklerden, şeýle hem beýleki milli derejede geçirilýän beýleki soraşmalardan alyndy. Şeýle hem Fertillik we maşgala meseleleri boýunça Ýewropa barlaglarynyñ (FFS) ýa-da Maşgalanyñ saglygy goramak boýunça panarab taslamasynyñ (PAPFAM) çäklerinde geçirilýän beýleki milli soraşmalara seredip bolar. Maglumatlar çap edilen gözegçilik hasabatlaryndan ýa-da aýratyn ýagdaýlarda, beýleki çap edilen seljeriş hasabatlaryndan alyndy. Görkezijileriñ gözegçilik barada hasabatda elýeter bolan mahalynda maglumatlar göni şolardan alynýar. Eger takyklamak gerek bolsa, soraşma geçirmäge ýardam berenler ýa-da gurnaýan guramalar bilen habarlaşyñ, kähalatlarda olar düzedilen ýa-da düzediş girizilen görkezijileri berip bilerler. Başga ýagdaýlarda, eger mikromaglumatlar bar bolsa, Ilat bölümi tarapyndan baha berme milli maglumatlaryñ esasynda geçirilýär.

Ilat ýazuwynyñ maglumatlary barada aýdylanda, görkezijileriñ gönüden-göni ýazuwyñ hasabatlaryndan alynmagy ileri tutulýar. Şeýle ýagdaýlarda düzediş girizilen bahalar diñe bu barada Milli statistika müdirliginiñ habar beren ýagdaýynda peýdalanylýar. Başga ýagdaýlarda ýetginjekleriñ arasynda çaga dogluşynyñ koeffisienti enäniñ ýaşyna bölmek we jynsy we ýaşy boýunça bölmek bilen, mundan öñki 12 aýda çaga dogluşy boýunça tablisalaryñ esasynda hasaplanyp çykarylýar.

Maglumatlary we bahalary gönüden-göni milli statistika müdirlikleriniñ web-saýtlaryndan almakdan başga-da, şu maglumatlar binýatlary we web-saýtlar peýdalanylýar: demografik we lukmançylyk-sanitar gözegçilikler (DHS) (<http://api.dhsprogram.com/#/index.html>), Birleşen Milletler Guramasynyñ Ykdysadyýet we durmuş meseleleri departamentiniñ Statistika bölüminiñ her ýyl neşir edýän demorgrafik maglumatlar binýady (<http://data.un.org>), Birleşen Milletler Guramasynyñ Ykdysadyýet we durmuş meseleleri departamentiniñ Ilat bölüminiñ içerki maglumatlar binýady (şu ýerde köpçülige niýetlenen soñky relize seret: <http://www.un.org/en/development/desa/population/publications/dataset/fertility/wfd2015.shtml>,)

Ýewrostat (<http://ec.europa.eu/eurostat/data/database>), adamlaryñ dogluşy barada maglumatlar binýady (<http://www.humanfertility.org>), Adam fertilliginiñ kolleksiýasy (<http://www.fertilitydata.org>) we birnäçe görkezijiler bolan toparlaýyn gözegçilikler (MICS) (<http://mics.unicef.org/>). Mundan başga-da, maglumatlary milli statistika müdirlikleriniñ web-saýtlaryndan gözlemekden we ýörite talaplardan başga-da, gözegçilikleriñ maglumatlar binýady bilen (mysal üçin, öý hojalyklaryna gözegçilikleriñ toplumlaýyn torunyñ maglumatlar binýady (IHSN) bilen) geñeşmeler geçirilýär.

**Maglumatlaryñ elýeterligi**

15-19 ýaşdaky ýetginjekleriñ arasynda çaga dogluşy barada 2000-2014-nji ýyllar aralagyndaky döwrüñ maglumatlary 119 ýurt we etrap üçin elýeterdir. 216 ýurt we etrap üçin, azyndan iki sany elýeter maglumat nokady bardyr

Maglumatlaryñ elýeterliginiñ sebitleýin bölünişi şu görnüşde bolýar:

2000 we 2014-nji ýyllar aralygy

Dünýäniñ sebitleri we DÖM, Azyndan bir maglumat nokady (birinji san), iki ýa-da şondan köp maglumatlar (ikinji san).

DÜNÝÄ 219 216

Ösüp barýan sebitler 167 164

Günorta Afrika 5 5

Saharadan günortadaky Afrika ýurtlary 51 51

Latyn Amerikasy we Karib basseýni 44 43

Gündogar Aziýa 6 5

Günorta Aziýa 9 9

Günorta-Gündogar Aziýa 11 11

Günbatar Aziýa 13 13

Okeaniýa 20 19

Kawkaz we Merkezi Aziýa 8 8

Ösen ýurtlar 52 52

Ösüşi pes ýurtlar (НРС) 48 48

Deñze çykalgasy bolmadyk ösüp barýan ýurtlar (НВМРС) 32 32

Adalardaky ösüp barýan kiçi döwletler (МОРГ) 50 49

**Senenama**

Maglumatlary ýygnamak:

Maglumatlar her ýyl birinji çärýekde ýygnalýar we täzelenýär.

Maglumatlary çap etmek:

Her ýylyñ ikinji çärýeginde Ilat bölümi ýetginjekleriñ arasynda çaga dogluşy barada täzelenen maglumatlary çap edýär. Nobatdaky relize 2017-nji ýylyñ ikinji çärýeginde garaşylýar.

**Maglumatlar bilen üpjün edijitler**

Atlary:

Raýat ýagdaýynyň namalaryny bellige alyş ulgamynyñ maglumatlary barada aýdylanda, çaga dogluşy ýa-da ýetginjekleriñ arasynda çaga dogluşy baradaky maglumatlar ýurtlar tarapyndan Birleşen Milletler Guramasynyñ Statistika bölümine berlen maglumatlardan ýa-da sebitlerdäki statistika bölümleriniñ ýa-da statistika birlikleriniñ (ESKZA, ESKATO, KARIKOM, SPS) maglumatlaryndan alyndy. Ilatyñ sany baradaky maglumatlar Birleşen Miletler Guramasynyñ Ilat bölüminiñ «Dünýäde demografik ýagdaýyñ geljegi» hasabatynyñ gaýtadan seredilen soñky wariantyndan we aýratyn ýagdaýlarda başga çeşmelerden alyndy. Maglumatlary we bahalary gönüden-göni milli statistika müdirlikleriniñ web-saýtlaryndan almakdan başga-da, şu maglumatlar binýatlary we веb-saýtlar peýdalanylýar: demografik we lukmançylyk-sanitar gözegçilikler (DHS. Gözegçilik maglumatlary öý hojalyklaryna geçirilýän, demografik barlaglar we saglyga gözegçilikler (DNS) reproduktiw saglyga gözegçilikler (RNS) we birnäçe görkezijili toparlaýyn gözegçilikler (MICS) ýaly halkara derejesinde utgaşdyrylýan milli gözegçiliklerden, şeýle hem beýleki milli derejede geçirilýän beýleki soraşmalardan alyndy. Ilat ýazuwlarynyñ maglumatlary ýurtlar tarapyndan Birleşen Milletler Guramasynyñ Statistika bölümine berlen maglumatlardan ýa-da sebitlerdäki statistika bölümleriniñ ýa-da statistika birlikleriniñ (ESKZA, ESKATO, KARIKOM, SPS) maglumatlaryndan ýa-da gönüden-göni ilat ýazuwlary barada nutuklardan alyndy.

**Maglumatlary düzüjiler**

Bu görkeziji global derejede Birleşen Milletler guramasynyñ Ykdysadyýet we durmuş meseleleri departamentiniñ Ilat bölümi tarapyndan Birleşen Milletler Guramasynyñ Ilat gaznasy (ÝUNFPA) bilen hyzmatdaşlykda taýýarlanýar.

**Salgylanmalar**

**URL:** <http://www.un.org/en/development/desa/population/>; [www.UnfpaOpendata.org](http://www.UnfpaOpendata.org)

2015-nji ýylda dünýäde çaga dogluşy barada maglumatlar (POP/DB/Fert/Rev 2015), Birleşen Milletler guramasynyñ neşiri.

<http://www.un.org/en/development/desa/population/publications/dataset/fertility/wfd2015.shtml>

Dünýäde demografik ýagdaýyñ geljegi: 2015-nji ýyldaky beýan: Birleşen Milletler guramasynyñ DVD neşiri (<http://esa.un.org/unpd/wpp/>)

Dünýäde demografik ýagdaýyñ geljegi: 2015-nji ýylda gaýtadan seredilen görnüşi: Birleşen Milletler guramasynyñ ilat babatynda baha beriş we çaklamalar usulyýeti, iş resminamasy, №. ESA/P / WP.242, ), Birleşen Milletler guramasynyñ neşiri, (<https://esa.un.org/unpd/wpp/Publications/Files/WPP2015_Methodology.pdf>)

Ösüş ulgamynda maksatlara gözegçilik üçin görkezijiler boýunça maglumat kitapçasy, Birleşen Milletler Guramasy tarapyndan Müñýyllygyñ jarnamasynda düzüldi, <http://mdgs.un.org/unsd/mi/wiki/MainPage.ashx>

Çaga dogluşy we ölüm barada maglumatlary ýygnamak boýunça kitapça, Birleşen Milletler guramasynyñ neşiri. satuwdaky № E.03.XVII.11, (<http://unstats.un.org/unsd/publication/SeriesF/SeriesF_92E.pdf>)

X gollanmasy: Demografiýa baha bermegiñ gytaklaýyn usuly, Birleşen Milletler guramasynyñ neşiri, satuwdaky № E.83.XIII.2. (<http://www.un.org/esa/population/publications/Manual_X/Manual_X.htm>)

Aýallaryñ, çagalaryñ we ýetginjekleriñ saglygyny goramagyñ global strategiýasynyñ görkezijileri we oña gözegçilik ulgamy (2016-2030 ýý.),

<http://www.everywomaneverychild.org/images/content/files/EWEC_INDICATOR_MONITORING_FRAMEWORK_2016.pdf>

**Baglanyşykly görkezijiler**

Bu görkeziji hem 5.6 maksatlaýyn wezipe bilen baglydyr (Ilat we ösüş boýunça halkara konferensiýasynyň Hereketler maksatnamasyna, Pekin hereketler platformasyna we olary ýerine ýetirmegiň barşyna seretmek boýunça konferensiýalaryň jemleýji resminamalaryna laýyklykda, jyns duýgurlygy (seksual) we reproduktiw saglygy goramak ulgamyndaky hyzmatlaryň we reproduktiw hukuklary durmuşa geçirmegiň ählumumy elýeterligini üpjün etmek), sebäbi maşgalany meýilleşdirmäge bolan islegi kanagatlandyrmak seksual we reproduktiw saglyk ulgamynda hyzmatlaryñ elýeterligini giñeltmegiñ hasabyna ýeñilleşýär, şeýle hem seksual we reproduktiw saglygy hem-de reproduktiw hukuklaryñ gowulanyşyny görkezýär.

Görkeziji hem 17.19 maksatlaýyn wezipe bilen baglydyr (Häzirki başlangyçlara esaslanyp, 2030-njy ýyla çenli, jemi içerki önümiñ görkezijisine goşmaça, durnukly ösüşi üpjün etmek işinde ösüşi ölçemegiñ beýleki görkezijilerini hem işläp taýýarlamaly we ösüp barýan ýurtlaryñ statistika babatda mümkinçiligini ýokarlandyrmaga ýardam etmeli), sebäbi ýetginjekleriñ arasynda çaga dogluşynyñ koeffisienti çaga dogluşy baradaky maglumatlary bellige alnyşyna we ilat ýazuwyna baglydyr. Ýurtlarda raýat ýagdaýynyñ we statistikanyñ örän möhüm ulgamlarynyñ (olar çaga dogluşynyñ bellige alnyşyny 100% derejä ýetirip bilerler) pugtalandyrylmagy we ilat ýazuwynyñ maglumatlarynyñ öz wagtynda bolmagy 3.7 maksatlaryny gazanmakda ösüşe baha bermek üçin möhümdir.